OzLabs/hebrew-wiki-articles huggingface dataset:
סדנה (קורס קצר מועד)

סדנת אלקטרוניקה
סדנה היא אירוע למידה ממוקד הכולל השתתפות פעילה של הלומדים.

== משתתפים ==
בסדנאות מעורבים בדרך כלל מספר גורמים:
* מארגני הסדנה – מארגני הסדנה יכולים להיות מוסדות אקדמאיים, ארגונים מקצועיים, מקומות עבודה, בתי עסק וכן מומחים פרטיים.
* מנחה – מומחה לתוכן המועבר בסדנה האחראי להעברת התוכן. לעיתים ילוו אותו עוזרים ומתנדבים לצורך סיוע לוגיסטי.
* משתתפים – משתתפי הסדנה הם בדרך כלל אנשים הקשורים מקצועית לנושא הסדנה, אך לעיתים מצטרפים לסדנאות אנשים מתוך עניין גרידא. יש סדנאות המאורגנות ישירות על ידי המשתתפים.
* צופים – בעיקר בסדנאות העוסקות בתחומי אמנות עשויים להשתתף גם אנשים מבלי לקחת חלק פעיל בסדנה, אלא כצופים בנעשה בלבד. סדנאות כאלו מכונות לעיתים קרובות "כיתת אמן" או "סדנת אמן".

== מטרות ==
מטרות הסדנה מוגדרות על ידי הגוף המארגן. סדנאות המאורגנות על ידי גופים מוסדיים מיועדות בדרך כלל להקניית טכניקות, מיומנויות והעמקה בתחום למשתתפי הסדנה, לעיתים לצורך הכשרה מקצועית. סדנאות כאלו יפנו בדרך כלל לקהל מאוד מסוים – אנשי תחום ספציפי באקדמיה, עובדי חברה או מפעל, אנשים העוסקים במקצוע משותף כלשהו וכדומה.

באקדמיה, נערכות לעיתים סדנאות שמטרתן מציאת תשובות קונקרטיות לבעיות עכשוויות בדרך של סיעור מוחות. 

בתי עסק מפיקים סדנאות לימוד לשימוש במוצרים הנמכרים על ידם.

סדנאות המועברות על ידי מומחים פרטיים מיועדות לעיתים לקהל רחב יותר (סדנאות "פתוחות"), ועוסקות בלמידה של יכולות לצורך תחביבים או תחומי עניין אחרים.

סוג נוסף של סדנאות משמשות כפעילות פנאי המשלבת למידה מעשית עם בילוי.

== מבנה ==

מכיוון שסדנאות הן בדרך כלל אירועים חד פעמיים שחורגים משגרת הלימוד הרגילה, הן כוללות מספר מאפיינים ייחודיים:
* מיקום – חלק מהפעילויות המתרחשות בסדנאות לא יכולות להתבצע בכיתת לימוד רגילה, או לכל הפחות דורשות התאמה של כיתת לימוד להפעלת הסדנה. סדנאות רבות מתרחשות בסביבה מותאמת או בסביבת העבודה האמיתית לה נועדה הסדנה – זהו אחד ההבדלים המהותיים בין לימוד בסדנה לבין לימוד עיוני.
* ציוד – סדנאות בדרך כלל מצריכות ציוד מיוחד.
* זמן – רוב הסדנאות אורכות בין 3 ל-6 שעות, משך הזמן היעיל להשגת מטרות הסדנה, במהלכן מתרחשת פעילות אינטנסיבית מאוד. פרקי זמן קצרים יותר בדרך כלל לא יאפשרו לרוב המשתתפים להגיע לתוצאה משמעותית, ופרקי זמן ארוכים מדי מוציאים את הסדנה ממיקוד.
* כמות משתתפים – סדנאות יעילות הן בגודל המאפשר שיתוף פעולה פורה של המשתתפים כקבוצה.
* שיטת עבודה – העבודה בסדנה מתבצעת באמצעות הדגמות, תרגול ומשוב מהמנחה למשתתפים ומשוב הדדי בין המשתתפים לבין עצמם.

== מימון ==

סדנאות דורשות הפקה מיוחדת וההוצאות על קיום סדנה גבוהות מההוצאות על שיעורים "רגילים" במסגרת קורסים או אפילו חוג. ישנן מספר דרכים מקובלות למימון הוצאות הסדנה:
* הרשמה בתשלום: משתתפי הסדנה משלמים על השתתפותם בה. פעמים רבות יהיה התשלום על ההשתתפות מודרג, לפי חברי הארגון להם מיועדת הסדנה, סטודנטים ואורחים.
* מימון על ידי חסות מסחרית.
* מכירת מוצרים נלווים במהלך או אחרי הסדנה.
* מימון על ידי קרן, עמותה, איגוד מקצועי או כל מוסד בעל עניין אחר.

== קישורים חיצוניים ==

קטגוריה:שיטות למידה
קטגוריה:פנאי
קטגוריה:הדרכה
תומאס בארטלי

תומאס ולס בארטלי (באנגלית: Thomas Welles Bartley; ) היה פוליטיקאי אמריקאי, חבר המפלגה הדמוקרטית מאוהיו, שכיהן כמושל אוהיו ה-17. לאחר בארטלי כיהן כמושל המדינה אביו, מרדכי בארטלי, וזהו אחד המקרים הנדירים בארצות הברית שבו אב יורש את בנו במשרה נבחרת.
==ראשית חייו==
תומאס בארלי נולד במחוז ג'פרסון שבאוהיו. כילד הוא עבר עם משפחתו למנספילד. בארטלי למד בקולג' ג'פרסון וסיים את לימודיו שם ב-1829. הוא למד משפטים בהדרכתם של ג'ייקוב פרקר במנספילד ושל אלייז'ה הייוורד בוושינגטון הבירה, וב-1833 התקבל ללשכת עורכי הדין והחל לעסוק במקצוע במנספילד.<ref></ref>
==קריירה==
בשנים 1839–1841 כיהן בארטלי כחבר בבית הנבחרים של אוהיו, ולאחר מכן ועד 1845 כחבר הסנאט של המדינה. ב-1843 הוא נבחר כיושב ראש הסנאט.<ref></ref>

ב-15 באפריל 1844, כאשר התפטר וילסון שאנון מתפקידו כמושל אוהיו כדי לקבל על עצמו את תפקיד שגריר ארצות הברית במקסיקו, החל בארטלי לכהן כמושל במקביל לתפקידו בסנאט. הוא כיהן בתפקיד בשארית תקופת הכהונה המתוכננת של שאנון עד 3 בדצמבר אותה שנה.<ref></ref> בארטלי שאף לזכות במועמדות המפלגה הדמוקרטית בבחירות של אותה שנה כדי להיבחר בזכות עצמו, אך הוא הפסיד בבחירות שהתקיימו בוועידה המפלגתית המדינתית בקול אחד, ונמנע מלהתמודד מול אביו, שקיבל את מינוי המפלגה הוויגית. בהמשך כיהן בארטלי בתקופת כהונה שנויה במחלוקת כשופט בבית המשפט העליון של אוהיו בשנים 1852–1859.

ב-1863 עבר בארטלי ממנספילד לסינסינטי כדי לעסוק שם בעריכת דין, ולאחר מכן ב-1867 לוושינגטון הבירה.
==חיים אישיים==
ב-1837 נשא בארטלי לאישה את ג'וליה מריה לארוויל. ב-1848 הוא נישא בשנית לסוזאן ד. שרמן, אחותם של ג'ון שרמן וויליאם שרמן. אשתו השלישית הייתה אלן מקוי, אלמנתו של אחד מקציני הסגל של ויליאם שרמן.

תומאס בארטלי נפטר ב-20 ביוני 1885 בוושינגטון הבירה. הוא נטמן בבית הקברות גלנווד שבוושינגטון.

==קישורים חיצוניים==

* [https://web.archive.org/web/20120513031553/http://www.ohiohistory.org/onlinedoc/ohgovernment/governors/bartleyt.html תומאס בארטלי] באתר The Ohio Historical Society 
* [https://politicalgraveyard.com/bio/bartlette-bartolotti.html#939.94.62 תומאס בארטלי] באתר Political Graveyard 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של אוהיו
קטגוריה:שופטי בתי המשפט של מדינת אוהיו
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1812
קטגוריה:אמריקאים שנפטרו ב-1885
The Princess and the Frog

The Princess and the Frog (Original Motion Picture Soundtrack) הוא הפסקול של סרט ההנפשה של דיסני, הנסיכה והצפרדע, אשר יצא לאור על ידי וולט דיסני רקורדס ב-23 בנובמבר 2009, יום אחד בלבד לפני היציאה של הסרט בניו יורק ובלוס אנג'לס. הוא מכיל עשרה שירים מקוריים ושבעה נעימות, כולם למעט אחד הולחנו ועובדו על ידי המלחין רנדי ניומן, שעבד בעבר עם המפיק בפועל של הסרט ג'ון לאסיטר בסרטים של פיקסאר, צעצוע של סיפור, באג לייף, צעצוע של סיפור 2, מפלצות בע"מ ומכוניות. השירים מבוצעים על ידי אמנים שונים שרובם הם מדבבים של דמויות בסרט. נעימות הסרט כוללות ז'אנרים בהשפעה אפרו-אמריקאית כולל ג'אז, בלוז וגוספל.

מתוך הפסקול יצא סינגל אחד בשם "Never Knew I Needed", אשר נכתב ובוצע על ידי ני-יו. לסינגל היה קליפ נלווה, והוא גם נשלח לרדיו הקצבי ב-27 באוקטובר 2009. השירים "Almost There" ו-"Down in New Orleans" מתוך הפסקול היו מועמדים לפרס אוסקר לשיר המקורי הטוב ביותר בטקס פרסי אוסקר ה-82, אך הפסידו לשיר "The Weary Kind" מתוך הסרט "לב לא שפוי". השיר "Down in New Orleans" היה גם מועמד לפרס הגראמי עבור השיר הטוב ביותר שנכתב לסרט קולנוע, טלוויזיה או מדיה חזותית אחרת בטקס פרסי הגראמי 2011.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-2009
קטגוריה:פסקולים באנגלית
קטגוריה:פסקולי סרטי אנימציה של דיסני
קטגוריה:פסקולי וולט דיסני רקורדס
2019 ברפובליקה הדומיניקנית

אירועים בשנת 2019 ברפובליקה הדומיניקנית.

== בעלי תפקידים ==
* נשיא: דנילו מדינה
* סגנית נשיא: מרגריטה צ'דנו דה פרננדס

== אירועים ==
* 9 ביוני – התנקשות בדייוויד אורטיז בסנטו דומינגו אסטה<ref></ref>

== אנשים שנפטרו ==
* 7 בינואר – אלנה לוקוורד, אוצרת, סופרת ויוצרת סרטים (נולדה ב-1961).<ref></ref>
* 28 בינואר – יוסקאר סרנטה, זמר (נולד ב-1970).<ref></ref>
* 12 במרץ – אלברטו לויס, שחקן בייסבול (נולד ב-1956).<ref></ref>
* 20 באפריל – בראוליו לארה, שחקן בייסבול (נולד ב-1988).<ref>[https://calltothepen.com/2019/04/20/tampa-bay-rays-former-minor-leaguer-braulio-lara-killed-car-accident/ Tampa Bay Rays: Former minor leaguer Braulio Lara killed in car accident]</ref>

==קישורים חיצוניים==

== הערות שוליים ==

הרפובליקה הדומיניקנית
קטגוריה:הרפובליקה הדומיניקנית: היסטוריה
עמידות גנטית למלריה

מלריה היא מחלה זיהומית שנגרמת על ידי הטפיל פלסמודיום, שעובר על ידי הווקטור יתוש האנופלס. התמותה הכה רבה מהמחלה, הובילה את האוכלוסייה באזורים האנדמיים למלריה, לפתח עמידות גנטית לטפיל, במנגנון של ברירה טבעית. ג׳ון הלדיין העלה לראשונה את השערת הקשר בין מחלות גנטיות והגנה ממלריה בשנת 1948.

מקובל כי ישנן 3 מחלות גנטיות אשר נשאות שלהן מגנה באופן חלקי או מלא ממלריה: אנמיה חרמשית, תלסמיה ומחסור ב-G6PD. ייתכנו עוד מחלות גנטיות או פולימורפיזם גנטיים אשר מספקים הגנה ממלריה, לדוגמה העדר אנטיגן Duffy אשר בעזרתו הטפיל חודר לכדורית הדם.<ref></ref> מחלות גנטיות, כגון אנמיה חרמשית, גורמות אף הן לתמותה ולכן מדובר במקרה של שקלול תמורות אבולוציוני. הדבר יכול להסביר את השכיחות הרבה יחסית של אנמיה חרמשית בקרב הקהילה האפרו-אמריקנית. בסרט הקולנוע האמריקני מטאל ג'אקט הביטוי "תא חרמשי" נאמר ככינוי לאדם שחור.השוואה גאוגרפית בין תפוצה של אנמיה חרמשית ושל מלריה ביבשת אפריקה

== עמידות למלריה בשל נשאות של אנמיה חרמשית ==
אנמיה חרמשית היא מחלה אוטוזומלית רצסיבית, כלומר נוכחות של אלל אחד תקין ושני מוטנטי תוביל לנשאות אך לא למחלה. במחלה קיימת מוטציה בגן המוגלובין B (HBB) המקודד את החלבון בטא גלובין. בעוד שאלל נורמלי מקודד חומצה גלוטמית במקטע השישי של הבטא גלובין, המוטציה גורמת לקידוד ולין. שינוי זה מחומצת אמינו הידרופילית לחומצת אמינו הידרופובית מעודד היקשרות בין מולקולות ההמוגלובין, עם פלמור ההמוגלובין נגרם עיוות לתא הדם האדום והוא מקבל צורה "חרמשית". תאים כאלה מפונים במהירות ממחזור הדם, במיוחד בטחול, שם הם נהרסים. נשאות המחלה, כלומר הטרוזיגוטיות, גורמת לאנמיה לא משמעותית, אך פוגעת במחזור החיים של טפיל הפלסמודיום וכך מאפשרת עמידות מפניו.

הקשר בין עמידות למלריה ואנמיה חרמשית תואר לראשונה בשנת 1954.<ref></ref>

== ראו גם ==

* מלריה באפריקה שמדרום לסהרה

== הערות שוליים ==

קטגוריה:תא
קטגוריה:ביולוגיה אבולוציונית
קטגוריה:מלריה
קרחון אנה (איי שטלנד הדרומיים)

קרחון אנה (באנגלית: Anna Glacier; בפולנית: Lodowiec Anny) הוא קרחון באי המלך ג'ורג', באיי שטלנד הדרומיים, שבאנטארקטיקה.

קרחון אנה זורם לכיוון דרום-מזרח; בין פסגת רוז ופסגת רייה.

הקרחון הוא קרחון יובלי הנשפך אל קרחון פולוניה - קרחון פולוניה ממוקם בראשו של מפרץ המלך ג'ורג'.

== היסטוריה ==
=== מקור השם ===

שמו של הקרחון ניתן לו בשנת 1981, על ידי המשלחת הפולנית לאנטארקטיקה (PAE).

הקרחון נקרא על שם אנה טוקארסקה (Anna Tokarska), שהייתה חלק מהמשלחת הגאולוגית של המשלחת הפולנית, אשר חקרה את אי המלך ג'ורג' בעונת המחקר (הקיץ האנטארקטי) 1979 — 1980.

== לקריאה נוספת ==


* [https://journals.pan.pl/Content/111094/PDF/1992-3-4_273-301.pdf הגאזט האנטארקטי הפולני] 

<div class="mw-content-ltr">• Osmanoglu, Batuhan & Braun, Matthias & Hock, Regine & Navarro, Francisco. (2013), [https://www.researchgate.net/publication/263078528_Surface_velocity_and_ice_discharge_of_the_ice_cap_on_King_George_Island_Antarctica Surface velocity and ice discharge of the ice cap on King George Island, Antarctica], Annals of Glaciology. 54(63), 111-119. doi:10.3189/2013AoG63A517</div>

<div class="mw-content-ltr">• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/A/pdf/I2600-A-pamphlet.pdf Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001], P 27</div>

== קישורים חיצוניים ==
* [https://web.archive.org/web/20210602232941/https://geonames.usgs.gov/apex/f?p=gnispq:5:::NO::P5_ANTAR_ID:18647 קרחון אנה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=116378 קרחון אנה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=406&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אנה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18647&fid=antgeo_128 תצלום לוויין של אזור קרחון אנה]

== הערות שוליים ==

אנה
אנה
לכבוד חמדת לבבי

לכבוד חמדת לבבי (גם אערוך מהלל ניבי) הוא פיוט שנהגו לשורר בברית מילה, בקרב רבים מקהילות ספרד. מחבר הפיוט הוא רבי דוד חסין מגדולי פייטני מרוקו אשר חי ופעל במאה ה-18.

המחבר רמז את שמו כמקובל בראשי חרוזי הפיוט "אנכי דוד בן אהרון בן ח (סין) חזק".

== המחבר ==
מחבר הפיוט הוא רבי דוד חסין מגדולי פייטני מרוקו אשר חי ופעל במאה ה-18.

רבי דוד חיבר מאות פיוטים, אך שניים מהם זכו לתפוצה גדולה, והושרו במקומות רבים עוד בחייו: הפיוט 'אוחיל יום אשתאה', ופיוט 'לכבוד חמדת לבבי' שחובר לברית מילה.

פיוטים אלה יחד עם שאר פיוטים נמצאים בספר פיוטים שהוציא חסין לאור בשם תהילה לדוד.

== תוכן הפיוט ==
הפיוט סובב כולו על חייו של אליהו הנביא ומעשי הניסים שעשה.

דמותו של אליהו הנביא, המכונה גם מלאך הברית, קשורה - כך על פי חז"ל - בהיותו נוכח בכל טקס ברית מילה.

הפיוט משולב כאמור, עם מעשי הניסים שנעשו על ידי אליהו:

הבתים הראשונים עוסקים בקנאות פינחס (שלדעת חלק מהמדרשים, הוא אליהו הנביא) הריגת פנחס את זמרי בן סלוא וכזבי בת צור, שחטאו כחלק מחטא בעל פעור, ובשכר שקיבל מאלוהים.

הבית לאחר מכן עוסק הפיוט בהחייאת בנה של האישה האלמנה על ידי אליהו הנביא. ובסמוך לכך הנס בכד הקמח וצפחת השמן. בית נוסף עוסק בגזירת אליהו שלא ירד גשם. בסיום הפיוט, מבקש הפייטן לזכות לבוא אליהו בכדי שיבשר על בוא הגאולה.

== קישורים חיצוניים ==
* 
* 
* 

== הערות שוליים ==

קטגוריה:שירי דוד בן חסין
קטגוריה:פיוטים לברית מילה
קטגוריה:יצירות עם אקרוסטיכון
קטגוריה:אליהו הנביא
אתר נופש

אתר נופש ב[[קנקון שבמקסיקו]]
אתר נופש (באנגלית: Resort) הוא בית מלון החותר לספק לאורחיו את כל הדברים אשר להם אנשים שנמצאים בנופש זקוקים – אוכל, שתייה, לינה, פעילויות ספורט, בידור ושופינג. לעיתים רבות המונח משמש לתיאור מלון המספק מגוון רחב של שירותים, הכוללים פעילויות בילוי ופנאי.

בחירתו של מלון רגיל מלווית לבחירת יעד התיירות – אדם הרוצה לטייל בלונדון בוחר מלון בלונדון, שישמש בעיקר לשינה ומנוחה, ואדם הרוצה ביקור עסקי ברעננה בוחר מלון ברעננה. לעומת זאת אתר נופש הוא היעד עצמו, שבו תתקיים כל פעילותו של התייר השוהה בו.

המונח אתר נופש מתייחס בדרך כלל לשני מקומות ספציפיים אך דומים:
* ערים בהן ענף התיירות הוא הענף הכלכלי העיקרי, אף על פי שבדרך כלל אותן הערים אינן מנוהלות על ידי חברה אחת (לדוגמה, אספן שבקולורדו)
* אתרי נופש המנוהלים לרוב על ידי חברה אחת, שמנסה לספק לאנשים ששוהים בו את כל הדברים אשר להם אנשים שנמצאים בנופש זקוקים (למשל פורט אוונטורה וורלד).

לאורך השנים אתרי הנופש החלו למשוך אליהם יותר ויותר תיירים ומבקרים, ובשל כך מדינות מסוימות בעולם בחרו לקדם את הפעילות באתרי הנופש כאחד מאטרקציות התיירות החשובות ביותר בהם – כגון מצרים, חלק ממדינות האיים הקריביים, וחלק ממדינות דרום-מזרח אסיה.

==קישורים חיצוניים==

* 

קטגוריה:תשתיות תיירותיות
גראן קנריה

גראן קנריה (בספרדית: Gran Canaria) הוא האי השלישי בגודלו באיים הקנריים והשני המאוכלס ביותר מבין האיים הקנריים.

נכון לשנת 2019 אוכלוסיית האי מנתה 851,231 תושבים, אשר היוו כ-40% מכל אוכלוסיית הארכיפלג. לאס פאלמאס דה גראן קנריה, בירת האי, היא העיר הגדולה ביותר באיים הקנריים, והעיר התשיעית בגודל אוכלוסייתה בספרד, ובתחומה נמצא אחד מהנמלים החשובים ביותר בספרד ובאיחוד האירופי.

האי ממוקם באוקיינוס האטלנטי באזור המכונה מקרונזיה, אשר נמצא כ-150 קילומטרים מהחוף הצפון-מערבי של יבשת אפריקה וכ-1,350 קילומטרים מיבשת אירופה.<ref>[http://www.laspalmasgc.es/lpgc/idcplg?IdcService=SS_GET_PAGE&nodeId=137 Situación y Clima. Ayuntamiento de Las Palmas de Gran Canaria.] </ref>

גראן קנריה הוא כיום אחד מיעדי התיירות החשובים ביותר בספרד, כאשר מבקרים בו בסביבות חמישה מיליון תיירים מדי שנה.

גראן קנריה מארח פעמיים בשנה שני [https://grancanaria.co.il/ מצעדי גאווה] גדולים מאוד ההופכים לשבוע גאווה, היעד מאוד מקבל ומכיל קהילה גאה על כלל גווניה.

== קישורים חיצוניים ==

* 
* עמית ידגר, [https://13tv.co.il/item/mood/vacation-abroad/vq4qk-903667978/ לגלות את גראן קנריה - האי הספרדי שרובכם לא מכירים], באתר רשת13, יולי 2023
* עמית ידגר, [https://travel.walla.co.il/item/3582421 היינו בפסטיבל גאווה שנחשב לאחד הטובים בעולם], באתר וואלה, יוני 2023.
* עמית ידגר, [https://www.maariv.co.il/lifestyle/travel/Article-1028734 פסטיבל הגאווה בגראן קנריה: כל ההמלצות הכי שוות], באתר מעריב, אוגוסט 2023.
* עמית ידגר, [https://grancanaria.co.il/ גראן קנריה כל המידע שצריך לדעת במקום אחד], יולי 2023.

==הערות שוליים==

קטגוריה:האיים הקנריים
פוארטוונטורה

פוארטוונטורה (בספרדית: Fuerteventura) הוא האי השני בגודלו באיים הקנריים. האי נמצא בשליטת ספרד.

האי ממוקם כ-97 קילומטרים מיבשת אפריקה. ב-26 במאי 2009 האי הוכרז כשמורה ביוספרית על ידי אונסק"ו.

בירת האי היא העיר פוארטו דל רוסריו. נכון לשנת 2020 אוכלוסיית האי מנתה 119,732 תושבים. מבחינה גאולוגית פוארטוונטורה הוא האי העתיק ביותר בארכיפלג של האיים הקנריים.

הענף הכלכלי העיקרי בפוארטוונטורה הוא ענף התיירות.

== קישורים חיצוניים ==

* 

קטגוריה:האיים הקנריים
לצאת מאזור הנוחות

לצאת מאזור הנוחות היא תוכנית אירוח מוזיקלית ישראלית, המשודרת בשידור חי בערוץ הידברות (ערוץ 97) בהנחייתו של הרב יצחק פנגר. התוכנית עלתה לראשונה לשידור בנובמבר 2019.

התוכנית משודרת בערוץ הידברות <small>(yes, HOT, פרטנר tv, סלקום tv)</small>, ערוץ צופיה, אתר הידברות ובדף הפייסבוק וערוץ היוטיוב של הידברות.

הפקת העונה השנייה החלה באוקטובר 2021 ועלתה לשידור ב-20 בנובמבר 2021.

== פרקים ==
===עונה 1 <small>(2020-2019)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|יוסף נטיב
|23 בנוב׳ 2019
|-
|2
|עמירן דביר
|30 בנוב׳ 2019
|-
|3
|אברומי וינברג
|7 בדצמ׳ 2019
|-
|4
|דוד ד'אור
|14 בדצמ׳ 2019
|-
|5
|אהרון רזאל
|21 בדצמ׳ 2019
|-
|6
|מאור אדרי
|28 בדצמ׳ 2019
|-
|7
|שולי רנד
|4 בינו׳ 2020
|-
|8
|אילן דמרי
|11 בינו׳ 2020
|-
|9
|דן שפירא
|18 בינו׳ 2020
|-
|10
|עקיבא תורג'מן
|25 בינו׳ 2020
|-
|11
|קובי אפללו
|1 בפבר׳ 2020
|-
|12
|רועי אדרי
|8 בפבר׳ 2020
|-
|13
|ספיישל לקט אמנים
|15 בפבר׳ 2020
|-
|}

===עונה 2 <small>(2022-2021)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|אריאל זילבר
|20 בנוב׳ 2021
|-
|2
|שקד קוממי
|27 בנוב׳ 2021
|-
|3
|אלנתן שלום
|4 בדצמ׳ 2021
|-
|4
|ליאור פרחי
|11 בדצמ׳ 2021
|-
|5
|יונתן רזאל
|18 בדצמ׳ 2021
|-
|6
|ספיישל לקט אמנים
|25 בדצמ׳ 2021
|-
|7
|בן סנוף
|1 בינו׳ 2022
|-
|8
|ארז לב ארי
|8 בינו׳ 2022
|-
|9
|סגיב כהן
|15 בינו׳ 2022
|-
|10
|אסף הרוש
|22 בינו׳ 2022
|-
|11
|מאור אשואל
|29 בינו׳ 2022
|-
|12
|דולי ופן
|12 בפבר׳ 2022
|-
|13
|עדן מאירי
|19 בפבר׳ 2022
|-
|14
|איציק אורלב
|26 בפבר׳ 2022
|-
|}

==קישורים חיצוניים==
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ הידברות: תוכניות וסדרות
רוקו גרנטה

רוקו גרנטה (באיטלקית:Rocco Granata; נולד ב-16 באוגוסט 1938, קלבריה) הוא זמר וכותב שירים בלגי ממוצא איטלקי.

== ביוגרפיה ==
רוקו גרנטה נולד באיטליה, והיגר עם הוריו לבלגיה כאשר היה בן עשר. אביו היה עובד במכרה. רוקו התעניין במוזיקה ולמד לנגן אקורדאון. הוא סייר ברחבי בלגיה ביחד עם להקתו The International Quintet.

בשנת 1959 הוא הוציא את השיר Marina שזכה להצלחה גדולה. השיר הגיע למקום הראשון במצעדי הפזמונים בבלגיה וגרמניה. בגרמניה לבדה נמכרו מעל למיליון העתקים. השיר זכה לגרסאות כיסוי של דלידה ולואיס ארמסטרונג.

לאחר ההצלחה גרנטה סייר ברחבי העולם, בשנת 1960 יצאה סרט המבוסס על השיר ובשנת 1961 גרנטה הוזמן לפסטיבל סן רמו.

שירים שגרנטה כתב במהלך שנות ה-60 זכו להצלחה והתברגו למצעדי הפזמונים בבלגיה אך לא הגיעו למקום הראשון. בשנת 1989 הוא הוציא רמיקס של Marina שהגיע לראש מצעדי הפזמונים בבלגיה, גרמניה, צרפת ואיטליה. בסך הכל רוקו גרנטה הוציא 65 סינגלים.

בשנת 2000 רוקו גרנטה קיבל פרס למפעל חיים של תעשיית המוזיקה הבלגית. בשנת 2013 יצאה סרט על חייו המוקדמות.

== קישורים חיצוניים ==

* 

קטגוריה:בלגים ממוצא איטלקי
קטגוריה:זמרים בלגים
קטגוריה:נגני אקורדיון
קטגוריה:זמרים-יוצרים בלגים
קטגוריה:מחזאים בלגים
קטגוריה:ילידי 1938
מרדכי בארטלי

מרדכּי בארטלי (באנגלית: Mordecai Bartley; ) היה פוליטיקאי אמריקאי מאוהיו, איש המפלגה הוויגית, שכיהן כמושל אוהיו ה-18. בארטלי ירש בתפקיד את בנו, תומאס בארטלי, וזהו מקרה נדיר בו אב יורש את בנו בתפקיד נבחר בארצות הברית.
==ביוגרפיה==
מרדכי בארטלי נולד במחוז פאייט שבפנסילבניה. לאחר שלמד בבית ספר מקומי בווירג'יניה, הוא נשא לאישה ב-1804 את אליזבת ולס, וב-1804 עבר למחוז ג'פרסון שבאוהיו.<ref></ref>

בארטלי שירת כקצין בדרגת קפטן במלחמת 1812. לאחר שירותו תחת פיקודו של הגנרל ויליאם הנרי הריסון, עבר בארטלי למחוז ריצ'לנד שבאוהיו, לחווה ליד העיר מנספילד. במקביל לפעילותו בחווה, הוא נבחר לסנאט של אוהיו, וכיהן בו בשנים 1816–1818. ב-1822 הוא נבחר לבית הנבחרים של ארצות הברית. הוא נבחר מחדש ארבע פעמים וכיהן בתפקידו עד 1831.

בבחירות לנשיאות של 1836 הוא היה בחבר האלקטורים והצביע עבור ויליאם הנרי הריסון.
==מושל אוהיו==
ב-1844 התמודד בארטלי בבחירות למשרת מושל אוהיו מטעם המפלגה הוויגית, לאחר שמועמד המפלגה המקורי, דייוויד ספאנגלר, החליט שלא להתמודד. בארטלי נבחר וכיהן תקופת כהונה אחת עד 1846. על אף תקופת כהונתו הקצרה יחסית, ממשלו היה פעיל מאוד. לוויגים היה רוב בבית המחוקקים המדינתי. כתוצאה מכך עלה בידם להעביר את חוק בנק קלי ב-1845, שייצב את מערכת הבנקאות המדינתית. הם גם ביצעו רפורמה במדיניות המיסוי של המדינה. בארטלי גם נודע בשל עמדתו בנוגע לחוקי העבד הנמלט. לא זאת בלבד שהוא התנגד לחוקים אלו, אלא גם דחף לביטול חוקי אוהיו ששללו מהאפרו-אמריקאים את זכויותיהם הבסיסיות. בעת כהונתו כמושל, גויסו מאוהיו 40 פלוגות ו-7,000 איש לשירות במלחמת ארצות הברית-מקסיקו. בארטלי התנגד למלחמה, אך חש שחובתו כמושל לתת כתף במאמץ המלחמתי.
==מותו==
לאחר פרישתו מן החיים הפוליטיים שב בארטלי לעסקיו הפרטיים במנספילד. מרדכי בארטלי נפטר במנספילד ב-10 באוקטובר 1870. הוא נטמן בבית הקברות המקומי.

==קישורים חיצוניים==

* 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הוויגית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי האספה הכללית של אוהיו
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים שנולדו ב-1783
קטגוריה:אמריקאים שנפטרו ב-1870
הנידונים למוות

הנידונים למוות (באנגלית: The Condemned) הוא סרט פעולה משנת 2007, שנכתב ובוים על ידי סקוט וויפר. בסרט מככבים סטיב אוסטין, וויני ג'ונס.

הסרט מתרכז בעשרה מורשעים, שנאלצים להילחם זה בזה עד מוות במסגרת משחק לא חוקי המשודר לציבור.

== תקציר העלילה ==
"הנידונים למוות" מספר את סיפורו של ג'ו קונרד (סטיב אוסטין) שמחכה לעונש המוות שלו בכלא אמריקאי. הוא "נרכש" על ידי תוכנית טלוויזיה ונלקח לאי נטוש ששם יצטרך להילחם נגד 9 מתחרים רצחניים שגם הם מחכים לעונש מוות שלהם<ref>https://www.rottentomatoes.com/m/condemned</ref>.

==קישורים חיצוניים ==
* 

== הערות שוליים ==

קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי 2007
חיזוק גרדיאנט

Gradient boosting (מילולית: הגברת גרדיאנט) היא טכניקת למידת מכונה המשמשת בין היתר במשימות רגרסיה וסיווג. היא נותנת מודל חיזוי בצורה של תמהיל (ensemble) של מודלי חיזוי חלשים, שהם בדרך כלל עצי החלטה.<ref name=":1"></ref><ref name="hastie"></ref> כאשר עץ החלטות הוא הלומד החלש (weak learner), האלגוריתם המתקבל נקרא עצים מחוזקי שיפוע, והוא בדרך כלל מתעלה ביעילותו על יער אקראי (random forest).<ref name=":1" /><ref name="hastie" /><ref name=":0"></ref> מודל עצי-מחוזק שיפוע בנוי בצורה שלבית כמו שיטות boosting אחרות, אבל זה מכליל שיטות אחרות בכך שהוא מאפשר אופטימיזציה של פונקציית הפסד גזירה שרירותיות.

== הקדמה לא רשמית ==
(קטע זה תואם חשיפה של חיזוק שיפוע על ידי Li<ref></ref>)

בדומה לשיטות חיזוק אחרות, חיזוק שיפוע משלבת "לומדים" חלשים ללומד חזק יחיד בצורה איטרטיבית. המקרה הפשוט ביותר הוא בהגדרת הרגרסיה על ידי קריטריון של ריבועים מינימליים, שבה המטרה היא "ללמד" מודל <math>F</math> לחזות את ערכי הצורה <math>\hat{y} = F(x)</math> על ידי מזעור השגיאה הממוצעת בריבוע <math>\tfrac{1}{n}\sum_i(\hat{y}_i - y_i)^2</math>, כאשר <math> i </math> אינדקסים מעל סט אימונים כלשהו בגודל <math> n </math> של ערכים בפועל של משתנה הפלט <math>y</math> :
* <math>\hat y_i </math> = הערך החזוי <math>F(x)</math>
* <math>y_i </math> = הערך הנצפה
* <math>n</math> = מספר הדגימות ב <math>y</math>

כעת, הבה נבחן אלגוריתם להגברת שיפוע עם <math>M</math> שלבים. בכל שלב <math>m</math> ( <math>1 \le m \le M</math> ) של הגברת שיפוע, נניח מודל לא מושלם <math>F_m</math> (עבור <math>m</math> נמוך, ייתכן שהדגם הזה פשוט יחזור <math>\hat y_i = \bar y</math>, שבו ה- RHS הוא הממוצע של <math>y</math>). כדי לשפר את <math>F_m</math>, האלגוריתם שלנו צריך להוסיף איזשהו אומדן חדש, <math>h_m(x)</math>. לכן,

: <math>
F_{m+1}(x) = F_m(x) + h_m(x) = y
</math>

או, באופן שווה,

: <math>
h_m(x) = y - F_m(x)
</math> .

לכן, הגברת שיפוע תתאים את לשארית <math>y - F_m(x)</math> . כמו בגרסאות חיזוק אחרות, כל <math>F_{m+1}</math> מנסה לתקן את השגיאות של קודמו <math>F_m</math>. הכללה של רעיון זה לפונקציות הפסד שאינן שגיאה בריבוע, ולבעיות סיווג ודירוג, נובעת מהתצפית ששאריות <math>h_m(x)</math> עבור מודל נתון שוות ערך (פרופורציונלית) לשיפועים השליליים של פונקציית ההפסד הממוצעת בריבוע (MSE) (ביחס ל <math>F(x)</math>):

: <math>
L_{\rm MSE} = \frac{1}{n}\left(y - F(x)\right)^2
</math>

: <math>
- \frac{\partial L_{\rm MSE}}{\partial F} = \frac{2}{n}(y - F(x)) = \frac{2}{n}h_m(x)
</math> .

אז אפשר לכוון בהגברת השיפוע לאלגוריתם של ירידה בשיפוע, והכללה שלו כרוכה ב"חיבור" של הפסד שונה ושל הגרדיאנט שלו.

== ראו גם ==
* יער אקראי
* XGBoost
* למידת עץ החלטות

== לקריאה נוספת ==
* 

== הערות שוליים ==

קטגוריה:למידת מכונה
קטגוריה:כריית מידע
קטגוריה:רגרסיה
קטגוריה:סיווג (סטטיסטיקה)
סטארקוויל

סטארקוויל (באנגלית: Starkville) היא עיר במדינת מיסיסיפי בארצות הברית שמונה כ-25 אלף תושבים. בצמוד לעיר ממוקמת אוניברסיטת מיסיסיפי.

השטח שעליו נבנתה העיר אוכלס מאות שנים על ידי שבטים אינדיאניים. בהתאם להסכם שנחתם בשנת 1830 האינדיאנים פונו מהשטח. המתיישבים החדשים התפרנסו בעיקר מיצירת לוחות עץ ולכן שם היישוב שהוקם בשנת 1834 היה "Boardtown". בשנת 1835 היישוב הפך למרכז המחוז ושמו שונה לסטארקוויל לכבוד ג'ון סטארק, מאלופי מלחמת העצמאות של ארצות הברית.

תושבי העיר התפרנסו בעיקר מחקלאות וגידולי בקר. מפעלי התעשייה של העיר כוללים בין היתר "MFJ אנטרפרייזס" לייצור ציוד לרדיו.

בעיר ממקומות מוסדות ומגורי סטודנטים של אוניברסיטת מיסיסיפי. 22 אתרים בעיר רשומים ב"רשם מקומות היסטוריים הלאומי".

==קישורים חיצוניים==

*
* 

קטגוריה:מיסיסיפי: ערים
קטגוריה:יישובים שהוקמו ב-1835
דיני התכנון והבניה (עוקדן)

דיני התכנון והבניה הוא עוקדן בן ארבעה כרכים, המתעדכן בתכיפות ויוצא לאור בהוצאת סדן. העוקדן כולל סקירה מקיפה של החקיקה והפסיקה בתחומי התכנון והבניה. החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.

המהדורה הראשונה ראתה אור בשנת 1981. המהדורות הראשונות נכתבו על ידי ד"ר שמואל רויטל. מאז פטירתו של רויטל ב-2015, ממשיך עו"ד איל ד' מאמו בכתיבת הספר ועריכתו.

==תוכן הספר==
עוקדן דיני התכנון והבניה משלב את עיקרי הפסיקה לצד כל דברי החקיקה. החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.

בכרך הראשון מובאים חוק התכנון והבניה, והתוספת הרביעית לחוק (סעיף 76א). כרך ראשון-המשך כולל את המשך סעיפי חוק התכנון והבניה והתקנות בנושאים: חישוב אחוזי בניה, שימוש חורג ומתן הקלה, סטיה ניכרת מתוכנית, קרקע חקלאית, שטחים פתוחים ומימי חופים, וכן מובאות כל תקנות התכנון והבנייה (בקשה להיתר, תנאיו ואגרות) על תיקוניהן (התשס"ח-2008), ובהן בטיחות אש בבניינים.

כרך שני כולל את המשך סעיפי חוק התכנון והבניה, כולל תמ"א 35, התוספת השלישית לחוק (סעיף 196א), חוק לקידום הבניה במתחמים מועדפים לדיור, וכן הובאו סעיפים מתוך חוקים רלווטיים הקשורים בהוראות חוק התכנון והבניה.

הכרך השלישי כולל את חוק הרשות הממשלתית להתחדשות עירונית, חוק פינוי ובינוי (עידוד מיזמי פינוי ובינוי), חוק המקרקעין, חוק בתי משפט לעניינים מינהליים, חוק המהנדסים והאדריכלים, חוק רישום קבלנים לעבודות הנדסה בנאיות, חוק דיני רכישה לצורכי ציבור, פקודת הקרקעות, חוק גנים לאומיים, וכן הוראות למתקני תברואה (הל"ת - כולל השינויים מתשס"ז-2007) וחקיקה בעניין מקלטים.

==פרסים==
ד"ר רויטל זכה בפרס השלטון המקומי על הספר "דיני התכנון והבניה".

קטגוריה:ספרי עיון בעברית: משפט
קטגוריה:ספרי הוצאת סדן
ויליאם בב

ויליאם בב (באנגלית: William Bebb; ) היה פוליטיקאי אמריקאי מאוהיו, איש המפלגה הוויגית, שכיהן כמושל אוהיו ה-19 בשנים 1846–1849.
==ראשית חייו==
ויליאם בב נולד במחוז המילטון שבטריטוריה הצפון מערבית (כיום בתחומי מחוז באטלר שבאוהיו) לאדוארד בב ומרגרט רוברטס, זוג מהגרים ולשים. הוריו של בב היו התושבים היחידים בפדי רן, כיום שנדון שבאוהיו. ב-1826 הוקם בית הספר המקומי על פי חוק חדש של המדינה, הוקם מבנה חדש, וויליאם בב היה למורה הראשון של בית הספר.

ב-1824 נשא בב לאישה את שרה שאק. ב-1828 פתחו בב ורעייתו פנימייה לנערים שנקראה "בית הספר חורשת השקמים". בעת שלימד בבית הספר, למד בב משפטים והתקבל ללשכת עורכי הדין של אוהיו. ב-1831 הוא החל לעבוד במשרד עורכי הדין של ג'ון וודס.
==קריירה==
בב היה פעיל מסור במסע הבחירות של ויליאם הנרי הריסון בבחירות לנשיאות של 1840, ובזה של הנרי קליי בבחירות של 1844. ב-1844 הוא היה בחבר האלקטורים והצביע עבור קליי ופרלינגהויסן.

ב-1846 נבחר בב כמועמד המפלגה הוויגית למשרת מושל אוהיו. הוא כיהן בתפקיד תקופת כהונה אחת החל מדצמבר אותה שנה. תקופת כהונתו הסתיימה למעשה בדצמבר 1848, אך היא הוארכה עד ינואר 1849, בשל עיכובים בבחירות המדינתיות שגרמו לדחייה בהשבעת יורשו.

בב מונה על ידי הנשיא אברהם לינקולן לבדוק את משרד הפנסיות בוושינגטון הבירה. ב-1868 הוא דחה הצעה למינוי דיפלומטי בטנג'יר, מרוקו.
==משפטו==
ב-1857 ביצע בב ירי בכלי נשק וכתוצאה מכם נהרג אדם. הוא הואשם בהריגה ונשפט במחוז וינבהגו שבאילינוי ב-1858. אחד מפרקליטיו סיכם את המקרה:

==מותו==
לאחר פרישתו מהחיים הפוליטיים, עברו בב ורעייתו לחוותם ברוקפורד, אילינוי. ויליאם בב נפטר בביתו ב-23 באוקטובר 1873. הוא נטמן בבית הקברות גרינווד שברוקפורד. רעייתו נפטרה ב-1892.

==קישורים חיצוניים==

* [https://politicalgraveyard.com/bio/beaty-bechtold.html#455.50.51 ויליאם בב] באתר Political Graveyard 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הוויגית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1802
קטגוריה:אמריקאים שנפטרו ב-1873
פגיון ירוק

פגיון ירוק הוא תרגיל צבאי בן חמישה ימים הנערך מדי שנה במרכז הלחימה הקרקעית של חיל הנחתים<ref></ref> ב- Twentynine Palms במדבר מוהאבי בארצות הברית. משתתפים בו כוחות נחתים ממספר מדינות: מרינס (ארצות הברית), הנחתים המלכותיים של בריטניה, הולנד, איחוד האמירויות וקנדה.<ref></ref>

==== פגיון ירוק 2021 ====
בתרגול של כוחות המרינס האמריקנים והבריטים, גברו הבריטים (תוקפים) על האמריקנים (מגינים).<ref></ref> הכוחות תירגלו באזור מדברי והררי בשטח 3500 קמ"ר, שכלל אזורים מיושבים (על ידי שחקנים), גודלו של השטח הקשה על הכוחות ויצר אילוצים לוגסטיים, לצורך המענה הלוגיסטי השתמשו בין היתר בהדפסות תלת־ממדיות. בתחילת התרגיל, החזיקו הבריטים ב-20% מהשטח ובסיומו 65%, לאחר פגיעה רציפה בפו"ש וציוד חיוני אמריקני. הלחימה כללה סיוע אווירי וארטילרי.<ref></ref>

האימון ב-2021 היה אימון הקמה לשני כוחות משימה גלובלים (Littoral Response Group (LRG, בריטים. האחד מורכב מ-500 נחתים בריטים- ו-120 הולנדים אניות וכלי טיס, יוצב מזרחית לסואץ. כוח נוסף יוצב בבריטניה.

== קישורים חיצוניים ==
* [https://www.29palms.marines.mil/?dvpTag=ITX כוח המשימה היבשתי ואווירי להכשרת פיקוד ומרכז הלחימה הקרקעית של חיל הנחתים]

== הערות שוליים ==

קטגוריה:תרגילים צבאיים
קטגוריה:חיל הנחתים של ארצות הברית
הנוסע

הנוסע הוא סרט מותחן פעולה אמריקאי משנת 2018 בבימויו של ז'אומה קולייט-סרה ונכתב על ידי ביירון וילינגר, פיליפ דה בלאסי וראיין אנגל. בסרט מככבים ליאם ניסן, ורה פרמיגה, פטריק וילסון, ג'ונתן בנקס, וסם ניל. 

הסרט עוקב אחר גבר שגויס בלי משים לקונספירציית רצח לאחר שפגש אישה מסתורית.

== שחקנים ודמויות ==
* ליאם ניסן בתפקיד מייקל מקאולי
* ורה פרמיגה בתפקיד ג'ואנה
* פטריק וילסון בתפקיד ד.ט. סגן אלכס מרפי
* ג'ונתן בנקס בתפקיד וולט

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2018
קטגוריה:סרטים באנגלית
קטגוריה:סרטי פעולה אמריקאיים
הנרי רודריק ניומן

הנרי רודריק ניומן (באנגלית: Henry Roderick Newman: 4 במרץ 1843- 1 בדצמבר 1917) היה צייר נוף ודומם אמריקאי, שהושפע מהסגנון הפרה-רפאליטי.

== ביוגרפיה ==
בשנת 1853 עברה משפחתו לעיר ניו יורק. בסביבות 1860 החל ללמוד להיות רופא, כמו אביו, אך בזמנו הפנוי לימד את עצמו לצייר.

כשאביו נפטר, בשנת 1861, הוא ויתר על לימודי הרפואה ובגיל שמונה עשרה הצהיר על כוונתו להיות צייר. אמו, מטבע הדברים לא הייתה מרוצה, נתנה לו שנה אחת להוכיח שהוא יכול לפרנס את עצמו בדרך זו. בתגובה, הוא בילה שישה חודשים בציור נופים בסטוקברידג', מסצ'וסטס, ולאחר מכן שלח שלושה ציורים לאקדמיה הלאומית לעיצוב. משנת 1864 היה חבר באגודה האמריקאית, בהשראת הפרה-רפאליטים, לקידום מטרת האמת באמנות.

ב-1868 הוא נמשך לפלורידה מסיבות בריאותיות והפך לאחד הציירים האמריקאים הראשונים שעבדו שם, ליד סנט אוגוסטינוס. באביב 1870 הוא נסע לצרפת, שם למד זמן קצר אצל ז'אן-לאון ז'רום, אך לא היה מרוצה משיטותיו. זמן קצר לאחר פרוץ מלחמת צרפת-פרוסיה, עבר לאיטליה, שם התגורר עד סוף ימיו.

באטליה הוא התמקד בציור אדריכלות ופרחים. בשנת 1877, המבקר האנגלי ג'ון ראסקין ראה את עבודתו והזמין אצלו כמה ציורים.

ניומן היה נשוי בשנת 1883 לאנגליה מרי ווטסון וויליס.

החל משנת 1887 הוא החל לבלות חורפים במצרים, ונשאר שם מספר חודשים מדי שנה. הוא חזר למצרים כמעט בכל חורף למשך שארית חייו. רוב היצירות שיצר באותם ביקורים הן צבעי מים של מבנים עתיקים, במיוחד של מקדשים, ולא רק סצנות מזרחיות רגילות.

בשנים 1896–1897 הוא ביקר ביפן, שם ערך תצוגות של תמונות אדריכלות ונוף.

== גלריה ==
<gallery mode="packed" heights="180">
File:Newman-AbuSimbel.jpg

File:Newman-Philae.jpg

File:Newman-Florence.jpg
File:Newman-Dogana.jpg

File:Brooklyn Museum - Daibutsu Great Bronze Statue of Buddha at Kamakura Japan - Henry Roderick Newman.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1917
חיים בלעיש

הרב חיים בלעיש (ה'תרכ"א, 1861 או ה'תרכ"ד, 1864 - כ' בסיוון ה'תש"ז, 8 ביוני 1947) היה רב תוניסאי שכיהן כרבה הראשי של יהדות תוניסיה בין השנים 1940–1947

==ביוגרפיה==
נולד בערך בשנת ה'תרכ"ד 1864. למד אצל רבי מרדכי סמדג'ה, ורכש גם השכלה כללית. לאחר מות אביו, ייסד ישיבה בביתו ועמד ראשה, ואליה נקבצו תלמידים ממרחקים. 

היה חבר במועצת הרבנים בתוניס, וגם במועצת הנהגת הקהילה. לפרנסתו עסק במכירת דגנים. נודע בפעולות החסד הרבות שעשה. שיקם את ישיבת "חברת התלמוד" בתוניס (מיסודו של הרב שלמה דאנה), והציל אותה מסגירה. נתמנה לרבה הראשי של תוניסיה לאחר פטירתו של רבי דוד כטורזה בשנת 1940 (הת"ש). בזמן מלחמת העולם השנייה לחם ברזיסטנס, אף על פי שהיה אז קרוב לגיל 80. על כך זכה במדליית הרזיסטנס, וכן עוטר באות לגיון הכבוד.

שימש בתפקיד עד פטירתו בכ' בסיוון ה'תש"ז (1947). נקבר בבית הקברות בתוניס. בשנת 2021 הועלו עצמותיו לקבורה בבית הקברות הישן בלוד

בעיר תוניס היה בית כנסת על שמו.

==לקריאה נוספת==
* הרב רחמים חי חויתה הכהן, כתר כהונה דרוש סב.
* הרב רפאל בנימין כהן, מלכי תרשיש, עמ' קכה.

== קישורים חיצוניים ==
* [https://drive.google.com/file/d/16xAWTgsAKQjkrx_0rU116cF4HkmQVbm0/view הספד של הרב מאיר מזוז על הרב בלעיש]

== הערות שוליים ==

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:תוניס: רבנים
קטגוריה:ראשי ישיבות בארצות האסלאם
קטגוריה:אישים שהועלו לקבורה בשנית בארץ ישראל
קטגוריה:מקבלי אות לגיון הכבוד
קטגוריה:מעוטרי מדליית הרזיסטנס
קטגוריה:ילידי 1864
קטגוריה:נפטרים ב-1947
אנדרה קרסון

אנדרה ד. קרסון (באנגלית: André D. Carson; נולד ב-16 באוקטובר 1974) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת אינדיאנה, ברציפות מאז 2008. קרסון, חבר המפלגה הדמוקרטית, מייצג כשמונים אחוזים משטחה של עיר הבירה אינדיאנפוליס. עם פרישתו של פיט ויסקלוסקי בראשית 2021, נהפך קרסון לחבר הוותיק במשלחת אינדיאנה לקונגרס. קודמתו בתפקיד הייתה סבתו, ג'וליה קרסון, שמותה בטרם עת בעודה מכהנת הוביל לעריכת בחירות מיוחדות בהן ניצח קרסון. קרסון הוא המוסלמי השני שנבחר ל, לאחר קית' אליסון ב-2006.

== ביוגרפיה ==
אנדרה קרסון נולד וגדל באינדיאנפוליס. הוא סיים את לימודיו בבית הספר התיכון "טכני ארסנל" שבעיר הולדתו, והשלים בשנת 2003 לימודי תואר ראשון במשפט פלילי וניהול אוניברסיטת קונקורדיה בוויסקונסין. במהלך 2005 קיבל מאוניברסיטת אינדיאנה וסליאן תואר שני במנהל עסקים. בשנות ה-90 של המאה ה-20 קרסון התאסלם, לאחר חשיפתו לכתביו של ג'לאל א-דין רומי, מיסטיקן סופי בן המאה ה-13, ומשקרא את האוטוביוגרפיה של מלקולם אקס. בטרם התאסלם השתייך קרסון אל הכנסייה הבפטיסטית והתחנך בבית ספר קתולי.

בשנים 1996–2005 עבד קרסון כקצין התאמה במשטרת הבלו של מדינת אינדיאנה, זרוע אכיפת החוק של מועצת האלכוהול והטבק המדינתית. מאוחר יותר הועסק בחטיבה למלחמה בטרור של המחלקה לביטחון המולדת של אינדיאנה, ולאחר מכן היה מומחה שיווק של החברה "Cripe Architects + Engineers" באינדיאנפוליס. מ-2007 ועד 2008 כיהן קרסון כחבר במועצה המשותפת של עיריית אינדיאנפוליס ומחוז מריון.

ב-15 בדצמבר 2007, סבתו של קרסון, ג'וליה קרסון , שייצגה את מחוז הקונגרס השביעי של אינדיאנה בבית הנבחרים של ארצות הברית מאז 1997, נפטרה לאחר מאבק בסרטן הריאה. שלושה חודשים לאחר מכן, קרסון זכה בבחירות מיוחדות שנערכו במחוז הקונגרס השביעי במטרה לבחור את ממלא המקום של קרסון המנוחה. מאז הושבע לתפקידו ב-11 במרץ 2008, נבחר קרסון פעם אחר פעם לתפקידו מחדש, ועם התכנסות הקונגרס ה-117 של ארצות הברית נעשה לחבר הוותיק ביותר במשלחת אינדיאנה לבית הנבחרים האמריקאי.

קרסון מתנגד להתנחלויות הישראליות שהוקמו בשטחי יהודה ושומרון, ומתאר אותן כ"לא-לגיטימיות ומכשול מרכזי בתהליך השלום הישראלי-פלסטיני". ביולי 2019 הצביע קרסון נגד החלטת בית הנבחרים המגנה את תנועת ה-BDS. בספטמבר 2021 נמנה קרסון בין תשעה מחברי הקונגרס שהצביעו נגד המימון האמריקאי לכיפת ברזל. הוא חבר בוועדת המודיעין ובוועדת התחבורה והתשתיות של בית הנבחרים.

== קישורים חיצוניים ==

* 

* [http://andrecarson.com אתר האינטרנט האישי של קרסון] 
* 

==הערות שוליים==

קטגוריה:אפרו-אמריקאים חברי בית הנבחרים של ארצות הברית
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:מתאסלמים אמריקאים
קטגוריה:אמריקאים שנולדו ב-1974
אנס סאלי

אנס סאלי (ברומנית: Enes Sali; נולד ב-23 בפברואר 2006) הוא כדורגלן רומני המשחק בעמדת הקשר ההתקפי בנורת' טקסס ובנבחרת רומניה.

==קריירה==
הוריו של סאלי הם ממוצא טורקי. הם נפגשו בקונסטנצה שברומניה, התחתנו שם ולאחר מכן עברו לקנדה.<ref></ref><ref></ref>

סאלי נולד בטורונטו שבקנדה, והחל לשחק במחלקת הנוער של המועדון החצי-מקצועי וודברידג' סטרייקרס. בשנת 2017 סקאוטים של ברצלונה איתרו אותו במהלך טורניר נוער בינלאומי והוא שיחק בלה מאסיה במשך שנתיים, עד ששוחרר בשל הסתבכותו של מועדון הכדורגל עם התקנות של פיפ"א.

בשנת 2019 שכנע כדורגלן העבר גאורגה חאג'י את אביו של סאלי לשוב לרומניה על מנת להצטרף למחלקת הנוער של פארול קונסטנצה, אותה ניהל חאג'י.<ref></ref>

ב-9 באוגוסט 2021 ערך את הופעת הבכורה שלו במדי הקבוצה הבוגרת של פארול קונסטנצה בליגת העל הרומנית, בניצחון 1–0 על שפשי ספנטו גאורגה.<ref></ref>

ב-13 בספטמבר 2021 כבש את השער האחרון בניצחון קבוצתו 5–0 על אקדמיקה קלינצ'ן, והפך למבקיע הצעיר בהיסטוריה של הליגה, בגיל 15 שנים, שישה חודשים ו-21 ימים.<ref></ref>

===קריירת נבחרות===
סאלי שיחק עבור נבחרות הנוער הצעירות של רומניה, ואף על פי שנקרא לייצג את ,<ref></ref> בחר לייצג את , וב-3 בנובמבר 2021 זומן לראשונה לסגל הנבחרת הבוגרת לקראת המשחקים נגד ו במסגרת מוקדמות מונדיאל 2022.<ref></ref>

ב-14 בנובמבר נכנס כמחליף בדקה ה-82 בניצחון נבחרתו 2–0 על ליכטנשטיין, והפך לשחקן האירופי הצעיר ביותר בהיסטוריית כדורגל הנבחרות, בגיל 15 שנים ו-264 ימים.<ref></ref><ref></ref>

==קישורים חיצוניים==

==הערות שוליים==

קטגוריה:כדורגלנים קנדים
קטגוריה:כדורגלנים רומנים
קטגוריה:קשרי כדורגל קנדים
קטגוריה:קשרי כדורגל רומנים
קטגוריה:טורונטו: כדורגלנים
קטגוריה:כדורגלני פארול קונסטנצה
קטגוריה:כדורגלני דאלאס
קטגוריה:כדורגלני נבחרת רומניה
קטגוריה:קנדים ממוצא רומני
קטגוריה:ספורטאים זרים בארצות הברית
קטגוריה:ספורטאים קנדים בארצות הברית
קטגוריה:רומנים שנולדו ב-2006
קטגוריה:קנדים שנולדו ב-2006
בית הספר ראשידיה

בית הספר ראשידיה (בערבית: المدرسة الرشيدية) או "אל-ראשידיה בית ספר תיכון לנערים" (בערבית: المدرسة الرشيدية الثانوية للبنين) הוא בית ספר תיכון עירוני הממוקם במזרח ירושלים, ליד שער הפרחים צמוד למוזיאון רוקפלר. בבית הספר לומדים כ-800 תלמידים ויש לו צוות של כ-40 מורים. בית הספר מורכב מ-3 מבנים מרכזיים הכוללים 20 כיתות, ספרייה, מעבדה ומגרש כדורגל.
==היסטוריה==
בית הספר הוקם בסוף התקופה העות'מאנית בארץ ישראל כמוסד ממשלתי, במהירות רבה קנה לו שם של בית ספר תיכון מעולה אשר נודע לתהילה ברחבי המזרח התיכון, בין השאר בשל ההישגים של תלמידיו באוניברסיטאות שבהן למדו. במקביל נבנה בית ספר עומריה לבנות ברחוב ויה דולורוזה בעיר העתיקה, שגם קיבל שם של בית ספר בעל רמה גבוהה. עם תחילת המנדט הבריטי עבר בית הספר לניהולה של ממשלת המנדט, ותוכנית הלימודים קיבלה גוון בריטי, כולל הקמת שבט של ארגון צופי פלסטין, ופעילות ספורט שבה שיתפו פעולה גם עם בתי ספר יהודים במערב ירושלים.

בעקבות מלחמת ששת הימים, ביוני 1967, החילה ממשלת ישראל את החוק הישראלי על מזרח ירושלים לפי צו בהתאם לסעיף 11ב של פקודת סדרי השלטון והמשפט. החלת החוק הייתה בתוקף על כל בתי הספר הממשלתיים במזרח ירושלים, הם אולצו ללמוד לפי התכנית הישראלית, הנהוגה בבתי הספר הערביים בישראל, כולל לימודי שפה עברית וספרות עברית. כלומר, מסיימי בתי הספר אולצו לגשת לבחינות הבגרות במתכונת הישראלית (ולא המתכונת הירדנית שהייתה נהוגה עד אז), שלא הוכרה על ידי מוסדות ואוניברסיטאות בארצות ערב. כתוצאה מכך עברו רוב התלמידים לבתי ספר פרטיים וכנסייתיים אחרים, שבהם הלימודים עדיין התנהלו לפי התכנית של משרד החינוך הירדני. בשנת הלימודים שהחלה בספטמבר 1968 היו בבית הספר רק 12 תלמידים, לעומת 687 שנה קודם.

במאי 1970 הודיע ראש העירייה טדי קולק, כי בתי הספר העירוניים במזרח ירושלים יוכלו להוסיף שעות לימוד של תוכנית לימודים ערבית, כדי שהתלמידים יוכלו להמשיך בלימודיהם האקדמאיים באוניברסיטאות ערביות, אם ירצו בכך. והוסיף כי הוא מקווה כי במרוצת הזמן יחלו התלמידים הערבים בני מזרח ירושלים, להמשיך את לימודיהם באוניברסיטאות הישראליות. למרות זאת המשיכו הקשיים ביישום התוכנית, מאחר שהיה מחסור בספרי לימוד ובמורים המכירים את תוכנית הלימודים הישראלית. בשנת 1972 הוחלט להקים ועדה בראשות מתי פלד, כדי לבחון ולהמליץ על תוכנית לימודים. הוועדה המליצה לייצר תוכנית ממוזגת שבה יכלו התלמידים לגשת גם לבחינות הבגרות הישראלית, וגם לירדנית. אך גם תוכנית זו נכשלה שוב בגלל מחסור במורים וחוסר היענות, והיא פגעה ביכולת של התלמידים ללמוד באוניברסיטאות במדינות ערב. בשנת 1976 הוחלט לאפשר לבית הספר ראשידיה, ובתי ספר תיכון ערבים אחרים במזרח ירושלים, ללמוד לפי התוכנית הירדנית, ורק לכפות קיום שיעורים בעברית ושיעורי אזרחות. טדי קולק הסביר את המהלך בעובדה שרוב התלמידים במזרח ירושלים עזבו ללמוד בבתי ספר פרטיים שחלקם היו במקומות מרוחקים, ושהתוכנית החדשה תאפשר להם ללמוד סמוך לביתם, תוך פיקוח מסוים של העירייה ומשרד החינוך.

בשנות ה-2000, בעקבות הגידול באוכלוסיית מזרח ירושלים, גדל מספר התלמידים בבית הספר באופן ניכר. כ-800 תלמידים לומדים בבית הספר, אך הוא סובל ממצוקת תקציב.

==קישורים חיצוניים==

* [https://www.allschool.co.il/מוסדות/148163/ראשדיה-ירושלים בית ספר ראשדיה, ירושלים]

==הערות שוליים==

ראשידיה
קטגוריה:התקופה העות'מאנית: מבנים
קטגוריה:מזרח ירושלים
חיל המצב במונגוליה

חיל המצב במונגוליה (ביפנית: 駐蒙軍) היה קורפוס חיל רגלים מיוחד של הצבא היפני הקיסרי אשר פעל במלחמת העולם השנייה.

==היסטוריה==
ב-1937 כבשה האימפריה היפנית את מונגוליה הפנימית מידי הרפובליקה הסינית, והקימה בה ממשלת בובות בשם מנגג'יאנג. ב-27 בדצמבר 1937 הקימו היפנים את חיל המצב במונגוליה במטרה להגן על הארץ מפני הסינים ומפני ברית המועצות. החל מ-4 ביולי 1938 הוכפף חיל המצב במונגוליה תחת פיקוד הארמייה האזורית צפון סין. בתחילת 1939 תוגבר חיל המצב בידי קבוצת הפרשים שכללה את בריגדות הפרשים ה-1 וה-4. במהלך מלחמת העולם השנייה מונגוליה הפנימית הייתה אזור שקט, ועיקר תפקידם של החיילים היפנים בארץ היה לאמן את צבא מונגוליה הפנימית. לפיכך, חיל המצב במונגוליה הוזנח וצויד בנשק דל ומיושן. כאשר פתח הצבא האדום במבצע סערת אוגוסט, היפנים לא היו ערוכים לקראתו ונשברו במהירות. חיל המצב היפני במונגוליה הפנימית פורק באופן רשמי ב-27 ביולי 1946.

==קישורים חיצוניים==
* [https://web.archive.org/web/20080411094145/http://imperialarmy.hp.infoseek.co.jp/ 帝國陸軍～その制度と人事～]
* [https://web.archive.org/web/20100516180653/http://homepage1.nifty.com/kitabatake/rikukaiguntop.html 日本陸海軍事典]

קטגוריה:יחידות צבא יפניות במלחמת העולם השנייה
קטגוריה:מונגוליה הפנימית
קטגוריה:גייסות
טומבסטון

טומבסטון (באנגלית: Tombstone) היא עיירה היסטורית במדינת אריזונה שבארצות הברית הנמצאת בקרבת הגבול עם מקסיקו.
== היסטוריה ==
העיירה נוסדה במקור בשנת 1877 על ידי הפרוספקטור אד שיפלין . היישוב הפך בשנים הבאות לאחד מיישובי הספר שחוו את הצמיחה הגדולה ביותר באותה העת. היישוב גדל באופן משמעותי במהלך שנות ה-80 של המאה ה-19, כאשר מהמכרות המקומיים הוכנו מטילי כסף אשר שוויים היה בין 40 עד 85 מיליון דולרים - אזור הייצור הגדול ביותר של מטילי כסף באריזונה באותה העת. בעקבות ההצלחה הכלכלית האוכלוסייה של היישוב גדלה מ-100 לכ-14,000 בפחות משבע שנים.

העיירה נודעת כיום בעיקר בשל קרב היריות המפורסם שאירע בעיירה ב-26 באוקטובר 1881, אשר נחשב לקרב היריות הנודע ביותר בתקופת המערב הפרוע.

כלכלת העיירה מסתמכת כיום בעיקר על ענף התיירות. בעיירה נמצאת כיום גם אחת ממבשלות הבירה הנחשבות ביותר באריזונה.

== קישורים חיצוניים ==

* 
* 

קטגוריה:אריזונה
קטגוריה:יישובים שהוקמו ב-1879
דייטונה ביץ'

דייטונה ביץ (באנגלית: Daytona Beach) היא עיר במזרח פלורידה שבארצות הברית. דייטונה ביץ' ידועה במיוחד כמיקום המרכזי בו נערכים מרוצי NASCAR.

העיר ממוקמת כ-82 קילומטרים צפונית-מזרחית מהעיר אורלנדו, כ-138 קילומטרים דרומית-מזרחית לעיר ג'קסונוויל וכ-426 קילומטרים צפונית-מערבית לעיר מיאמי. נכון לשנת 2010 אוכלוסיית העיר מנתה 61,005 תושבים. דייטונה ביץ' היא העיר העיקרית במטרופולין של דלטונה-דייטונה ביץ'-אורמונד ביץ' .

לאורך השנה מתארחים בעיר קבוצות גדולות של מבקרים המגיעים לאירועים שונים, ובעיקר לתחרויות המרוצים "Speedweeks" בתחילת פברואר אשר במסגרתם מעל ל-200,000 מעריצי NASCAR מגיעים לעיר להשתתף בפתיחת העונה של מרוץ Daytona 500.

== קישורים חיצוניים ==

* 
* 

קטגוריה:פלורידה: ערים
קטגוריה:יישובים שהוקמו ב-1870
שאנדור גרדוש

שאנדור גרדוש (במקור גרוסמן,<ref>Névváltoztatás a M. K. Belügyminisztérium 108115/1903 .sz. rendelete alapján.</ref> בהונגרית: Gárdos Sándor; שאטוראליאויהיי, 8 בספטמבר 1892 – סגד, 11 במאי 1947) היה סופר, עיתונאי יהודי-הונגרי.

==קורות חיים==
שאנדור גרוסמן נולד במשפחה יהודית כבנם של מור גרוסמן ושל אתלקה ויינברגר. הוא סיים את לימודיו בעיר הולדתו (1912) וניגש לשתי בחינות משפטים בסיסיות בבודפשט. כבר בעיר הולדתו ערך עיתון סטודנטים בשם Tentamen. משנת 1913 היה עיתונאי ועובד מערכת "העיתון ההונגרי" (Magyar Hírlap) בבודפשט. ב-3 בספטמבר 1917, בבודפשט, נשא לאישה את אירן, בתם של פלוריאן קורדי ושל תרזיה נמט.<ref></ref> הוא השתתף בקרבות מלחמת העולם הראשונה בחזית איטליה כקצין מילואים ונאלץ להגר מהונגריה בגלל תפקידו בצבא האדום ההונגרי בתקופת הרפובליקה הסובייטית ההונגרית.

תחילה ערך עיתון בשפה ההונגרית באוז'הורוד. לאחר מכן השתקע ברומניה ב-1923. הוא ערך עיתונים בסאטו מארה ובסיגט והיה במקביל גם כתב של "ידיעון ארד" (Aradi Közlöny), כתב סיפורים קצרים, ערך את "עיתון טימישוארה" (Temesvári Hírlap) והיה חבר במערכת עיתוני בראשוב. מאמצע שנות ה-30 של המאה ה-20, מאמרי ה"צבע" האירוניים שלו בימי ראשון עודדו פיתוח של דעת קהל דמוקרטית. לאחר הפסקת הופעת העיתון בבראשוב (1940) השתף בבודפשט, בתנועת ההתנגדות הקטנה האנטי פשיסטית. כך הוא גם הצליח לשרוד את השואה. בתום מלחמת העולם השנייה משנת 1945 ועד מותו היה העורך הראשי של היומון בעיר סגד בשם "דרום הונגריה".

== ספרו ==
* פסולת נייר (סאטירות, הומור, שירים, סיגט, 1925).

== לקריאה נוספת ==
* Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. 
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/g-gy-757D7/gardos-sandor-75898/ שאנדור גרדוש], באתר Arcanum
* [https://peoplepill.com/people/sandor-gardos שאנדור גרדוש], ב-peoplepill.com
* שאנדור גרדוש הלך לעולמו. "אור", 18 במאי 1947
* אדגר באלוג: פניני עץ וכדור רובה. אוי אלט (עיתון הקהילה היהודית בהונגריה), 12 בדצמבר 1978.

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מהגרים מהונגריה
קטגוריה:עורכי עיתונים יהודים הונגרים
קטגוריה:חיילים יהודים במלחמת העולם הראשונה
קטגוריה:ניצולי השואה: הונגריה
קטגוריה:יהודים בצבא האוסטרו-הונגרי
קטגוריה:אנשי צבא אוסטרו-הונגרים במלחמת העולם הראשונה
קטגוריה:שאטוראליאויהיי: אישים
קטגוריה:הונגרים שנולדו ב-1892
קטגוריה:הונגרים שנפטרו ב-1947
עמותת בורג' א-לקלק

עמותת בורג' א־לקלק, (בערבית: برج اللقلق, בעברית: מגדל החסידות). היא עמותה העוסקת בחיזוק הזהות הלאומנית הפלסטינית במזרח ירושלים ובשטחי C. מקור שם העמותה הוא בשמו הממלוכי של מגדל החסידות, השוכן בקצה הצפון־מזרחי של חומת העיר העתיקה. נוסדה ב-1991.<ref></ref>

==== חיזוק הזהות הפלסטינית ====
העמותה פועלת בעיר העתיקה בשכונת באב חוטה, משמשת כמרכז קהילתי פלסטיני. מפעילה פעילות חברתית חינוכית ולאומנית. העמותה רואה עצמה כגוף פלסטיני המחזק את הזהות הפלסטינית בירושלים. אנשי העמותה ופעילותה מקושרים לפעילות חתרנית נגד מדינת ישראל וריבונותה בירושלים. ובשטחי C.

==== תמיכה ====
העמותה נשענת על תמיכות מגופים אירופיים, פלסטינים וטורקיים. למרות זאת, העמותה ויתרה על תרומה של 4 מיליון אירו מהאיחוד האירופי, מאחר שנדרשה להימנע משיתוף פעולה עם ארגוני טרור.<ref></ref> העמותה מקבלת מימון מהארגון הטורקי "ווקת אל־קיראאה" ("זמן לקרוא").

==== פריוקטים ====
פרויקט "טביעת אצבע שכונתית 2"הוא פרויקט תמיכה בשכונות אל-קודס (ירושלים), בהובלת עמותת בורג' א-לקלק, בסיוען ובמימונן של שוודיה, נורווגיה, אוסטריה ופינלנד במסגרת תוכנית לחיזוק העמידה האיתנה ופיתוח החברה בשטחי C ובמזרח העיר (CRDP) כחלק מתוכנית האו"ם לפיתוח (UNDP Palestinian).<ref></ref>

== לקריאה נוספת ==
* 

== קישורים חיצוניים ==
* 

== הערות שוליים ==

קטגוריה:מזרח ירושלים
קטגוריה:פלסטינים
בורג' א-לקלק